Միևնույն ժամանակ նույն հանգամանքները կարող են հիմք հանդիսանալ տվյալ սանկցիայով նախատեսված նվազագույն պատժաչափը նշանակելու համար: Նման կարգավորումը չի նպաստում դատական սխալների չեզոքացմանը: Օրենքի բացերը և ոչ արդյունավետ կառուցակարգերը ազդում են նաև կոռուպցիոն ռիսկերի վրա: ՀՀ նոր քրեական օրենսգրքի նախագծում փորձ է արվում շտկել առկա վիճակը: Այստեղ կարևոր է հաշվի առնել մի շարք երկրների օրենսդրական փորձը, այն հաշվառմամբ, որ պատիժ նշանակելու հարցում դատարանների հայեցողության շրջանակները լինեն սահմանափակ: